สนุก!

ค้นหา

สารบัญเว็บไทย

ข่าว

อีเมล์

หาเพื่อน คิวคิว

ฟังเพลง

คลาสสิฟายด์

ริงโทน

สนุก! ทูลบาร์

ดูทั้งหมด
>>

เว็บไซต์

สารบัญเว็บไทย

หางาน

วิดีโอ

เพลง

ข่าว

ความรู้

ถามตอบ

ไฟล์ข้อมูล

ทั้งหมดพจนานุกรม  -
พจนานุกรม ราชบัณฑิตฯ  -
พจนานุกรม ไทย-ไทย  -
พจนานุกรม ไทย-อังกฤษ  -
LEXiTRON ไทย-อังกฤษ  -
พจนานุกรม อังกฤษ-ไทย  -
LEXiTRON อังกฤษ-ไทยสารานุกรมไทยฉบับเยาวชนฯสนุก! พีเดียพจนานุกรมสนุก!
คำแสลงสนุก!
ถาม-ตอบ

หาแบบละเอียด
ช่วยเหลือ

สนุก!ความรู้ > ห้องสมุดความรู้ > สารานุกรม > สารานุกรมไทยสำหรับเยาวชนฯ
เล่มที่ 10 > โรคของเลือด

โรคของเลือด

สารานุกรมไทยสำหรับเยาวชนฯ
เล่มที่ 10

โรคของเลือด โดย นายแพทย์อดุลย์
วิริยเวชกุล

เลือดประกอบด้วยเซลล์ที่สำคัญ ๓ ชนิด คือเม็ดเลือดแดง
เม็ดเลือดขาว   และเกล็ดเลือด
ในผู้ใหญ่เม็ดเลือดทั้ง  ๓  ชนิดนี้
ถูกสร้างภายในไขกระดูกของร่างกาย
และอัตราของการสร้างในคนปกติจะสมดุลกับอัตราการทำลายของเม็ดเลือดในภาวะนั้น
โดยที่ร่างกายยังมีความสามารถในการสร้างเม็ดเลือดเพิ่มขึ้นเพื่อสำรองไว้ใช้ด้วยเมื่อจำเป็น

ลักษณะเม็ดเลือด

[ดูภาพทั้งหมดในเรื่องนี้]

หัวข้อ

โรคเลือดจาง

โรคเลือดออก

โรคเลือดจาง

คือภาวะที่มีความเข้มข้นของเฮโมโกลบินในเลือดต่ำกว่าปกติ
สำหรับอายุและเพศนั้น  เช่น
ในผู้ชายถ้ามีเฮโมโกลบินต่ำกว่า ๑๓.๕ กรัมต่อ ๑๐๐
มิลลิลิตรของเลือด
ถือว่ามีภาวะเลือดจาง

สาเหตุทั่วไปของโรคเลือดจาง
อาจแบ่งได้เป็นหัวข้อใหญ่ๆ  คือ
จากการขาดเลือด
จากความผิดปกติของการสร้างเม็ดเลือด
และจากการทำลายเม็ดเลือดเกินปกติ นอกจากนี้
โรคเลือดจางยังอาจแบ่งได้ตามลักษณะของเม็ดเลือดแดงอีกด้วย
เช่น

โรคเลือดจางที่มีขนาดของเม็ดเลือดปกติ
จะปรากฏว่าโรคเลือดจางชนิดนี้มีค่าของปริมาตรเฉลี่ยของเม็ดเลือดแดงปกติ
ส่วนมากโรคเลือดจางซึ่งมีขนาดของเม็ดเลือดแดงปกติ
มักจะมีสีของเม็ดเลือดแดงปกติด้วย
แต่ผู้ป่วยบางรายอาจจะมีสีของเม็ดเลือดแดงจางลง

ค่าปกติและส่วนประกอบอื่นของเม็ดเลือดในผู้ใหญ่

น้ำหนักเฮโมโกลบิน

ชาย ๑๓.๕–๑๘.๐
กรัม/เลือด ๑๐๐ มิลลิลิตร

หญิง ๑๑.๕–๑๖.๕ กรัม/เลือด ๑๐๐
มิลลิลิตร

ปริมาตรเม็ดเลือดอัดแน่น

(packed
cell volume)

ชาย
๔๐–๕๔%
หญิง
๓๖–๔๗%

การนับเม็ดเลือดแดง
(red
cell count)

ชาย ๔.๕-๖.๕
ล้าน/เลือด ๑
ลูกบาศก์มิลลิเมตร
หญิง
๓.๙-๕.๖ ล้าน/เลือด ๑
ลูกบาศก์มิลลิเมตร

ปริมาตรเฉลี่ยของเม็ดเลือดแดง
(mean
corpuscular volume)

๗๖–๙๖
ล้านลูกบาศก์ไมโครเมตร
(๑๐–๑๘ลูกบาศก์เมตร)

น้ำหนักเฮโมโกลบินเฉลี่ยของเม็ดเลือดแดง

(mean corpuscular
haemoglobin)

๒๗–๓๒
ไมโครไมโครกรัม (๑๐–๑๒กรัม)

ความเข้มข้นของเฮโมโกลบินเฉลี่ยของเม็ดเลือดแดง

(mean corpuscular haemoglobin
concentration)

๓๒–๓๖%

เรทิคูโลไซต์
(reticulocytes)

๐.๒-๒.๐%

การนับจำนวนเม็ดเลือดขาวรวม

(total
white blood count)

๔,๐๐๐–๑๐,๐๐๐
เซลล์/เลือด ๑ ลูกบาศก์มิลลิเมตร

ความหนาแน่นของเม็ดเลือดขาวแต่ละชนิด

(polymorphonuclear)

นิวโทรฟิล (neutrophils)

อีโอซิโนฟิล (eosinophils)

เบโซฟิล (basophils)

โมโนไซต์ (monocytes)

ลิมโฟไซต์
(lymphocytes)

๔๐–๗๕%
(๒,๕๐๐-๗,๕๐๐/เลือด ๑
ลูกบาศก์มิลลิเมตร)

๑-๖% (๔๐–๔๔๐/เลือด ๑
ลูกบาศก์มิลลิเมตร)
๑%
(๑๕–๑๐๐/เลือด ๑
ลูกบาศก์มิลลิเมตร)

๒–๑๐% (๒๐๐–๘๐๐/เลือด ๑
ลูกบาศก์มิลลิเมตร)

๒๐–๔๕% (๑,๕๐๐-๓,๕๐๐/เลือด ๑
ลูกบาศก์มิลลิเมตร)

โรคเลือดจางชนิดที่มีเม็ดเลือดแดงเล็กกว่าปกติและมีสีจาง
โรคเลือดจางประเภทนี้จะปรากฏว่ามีค่าของปริมาตรเฉลี่ยของเม็ดเลือดแดงลดลง
และมีค่าความเข้มข้นของเฮโมโกลบินเฉลี่ยของเม็ดเลือดแดงลดลงอีกด้วย

โรคเลือดจางชนิดที่มีเม็ดเลือดแดงเล็กกว่าปกติ
และมีสีปกติ
โรคเลือดจางชนิดนี้จะปรากฏว่ามีค่าปริมาตรเฉลี่ยของเม็ดเลือดแดงลดลง
แต่จะมีค่าความเข้มข้นของเฮโมโกลบินเฉลี่ยของเม็ดเลือดแดงปกติ

โรคเลือดจางที่มีเม็ดเลือดแดงใหญ่กว่าปกติโรคเลือดจางประเภทนี้จะปรากฏว่ามีค่าปริมาตรเฉลี่ยของเม็ดเลือดแดงเพิ่มขึ้น
และส่วนมากมักจะมีสีปกติแต่ในบางรายอาจจะมีสีของเม็ดเลือดแดงจางลงได้

สาเหตุของโรคเลือดจาง
มีดังนี้

๑. การเสียเลือด
ทั้งชนิดเฉียบพลันและเรื้อรัง

๒.
ความผิดปกติของการสร้างเม็ดเลือดซึ่งเกิดจาก

๒.๑  ขาดสารที่จำเป็นในการสร้างเม็ดเลือด เช่น เหล็ก
วิตามินบี ๑๒ กรดโฟลิก โปรตีนวิตามินซี
เป็นต้น

๒.๒
ไม่เกี่ยวข้องกับการขาดสารในข้อ

๒.๑ ได้แก่
โรคเลือดจางที่พบร่วมกับการติดเชื้อภาวะไตวาย
โรคของตับ โรคมะเร็ง มิกซีดีมา โรคคอลลาเจน
(collagen)  เลือดจางอะพลาสติก
(aplastic)ภาวะการทำงานของต่อมใต้สมองน้อยกว่าปกติ
การแทรกซึมของไขกระดูกมะเร็ง
มะเร็งเม็ดเลือดขาวมัลทิเพิลไมอีโลมา
(multiplemieloma)

๓. การทำลายเม็ดเลือดเพิ่มขึ้น
อันเนื่องมาจาก

๓.๑
ความผิดปกติของเม็ดเลือดแดง
๓.๒
ความผิดปกตินอกเม็ดเลือดแดง

อาการที่สำคัญของโรคเลือดจาง
ได้แก่ อาการอ่อนเพลีย เหนื่อยง่าย
และอาการอ่อนแรงทั่วๆไป
อาการดังกล่าวเป็นอาการที่พบได้บ่อยที่สุด
และมักเป็นอาการเริ่มแรกของโรคเลือดจาง
นอกจากนี้
อาการของผู้ป่วยที่เป็นโรคเลือดจางยังขึ้นอยู่กับอาการของสาเหตุต่างๆของโรคเลือดจางอีกด้วย
เช่น อาการที่เกิดขึ้นเนื่องจากโรคของไต
โรคของตับ  โรคของต่อมไร้ท่อ
หรือจากเชื้อพยาธิ
ซึ่งเป็นสาเหตุของโรคเลือดจาง

การวินิจฉัยโรค
ที่สำคัญอาศัยประวัติของผู้ป่วยโดยเฉพาะอย่างยิ่งประวัติการตกเลือด
ประวัติเกี่ยวกับการกินอาหาร
การขับถ่ายปัสสาวะ อุจจาระ
รวมทั้งประวัติครอบครัวและอื่นๆ
การตรวจร่างกายจะช่วยในการวินิจฉัยโรคได้มาก
โดยเฉพาะในผู้ป่วยที่มีการตกเลือดให้เห็น
และลักษณะของความผิดปกติในการตรวจร่างกายอาจบอกได้ว่าเป็นโรคเลือดจางประเภทใด

การรักษาที่สำคัญในผู้ป่วยที่เป็นโรคเลือดจาง
มีหลักการที่สำคัญคือ

๑. การรักษาสาเหตุของโรคเลือดจาง
ได้แก่การรักษาสาเหตุซึ่งทำให้เกิดโรคเลือดจางนั้นๆ เช่น
ผู้ป่วยที่เสียเลือดจำเป็นต้องรักษาภาวะซึ่งทำให้เกิดการเสียเลือดนั้น
เช่น การรักษาริดสีดวงทวาร
ซึ่งเป็นสาเหตุของการตกเลือด
การรักษาแผลในกระเพาะอาหารหรือดูโอดินัม
ซึ่งเป็นสาเหตุของการตกเลือด
ส่วนผู้ป่วยซึ่งทราบแน่นอนว่าการขาดอาหารเป็นสาเหตุสำคัญของโรคเลือดจาง
ก็จำเป็นต้องแก้ไขอาหารที่กินให้ถูกต้อง
สาเหตุอื่นๆที่จำเป็นจะต้องแก้ไขถ้าทราบว่าเป็นสาเหตุของโรคเลือดจาง
เช่น การติดเชื้อ ภาวะไตวายเรื้อรัง มะเร็ง โรคของตับ
และโรคของต่อมไร้ท่อต่างๆ นอกจากนี้
ในการให้ยาผู้ป่วยควรให้ด้วยความระมัดระวัง
ไม่ให้ยาซึ่งอาจมีพิษแก่เลือดได้

๒. การให้ยาบำรุงเลือด
ผู้ป่วยที่เป็นโรคเลือดจางซึ่งทราบแน่นอนว่าเกิดขึ้นเนื่องจากการขาดธาตุหรือสารอันใด
ก็จำเป็นจะต้องให้การรักษาโดยการให้ยาบำรุงเลือดชนิดนั้นๆ

๓. การรักษาตามอาการ  ได้แก่
การให้ผู้ป่วยกินอาหารที่ดีและถูกต้องรวมทั้งมีแคลอรี
และสารที่ร่างกายต้องการครบถ้วน
การให้ผู้ป่วยที่มีอาการ โรคเลือดจางอย่างรุนแรงพักและรักษาภาวะแทรกซ้อนอื่นๆ
เช่น การรักษาภาวะหัวใจวายเลือดคั่ง
เป็นต้น

๔. การถ่ายเลือด
ผู้ป่วยที่มีอาการโรคเลือดจางอย่างรุนแรงจนถึงกับทำให้เกิดมีอาการอย่างมากอาจจำเป็นต้องให้เลือด
อย่างไรก็ดี
การให้เลือดโดยไม่สมควรจะทำให้อาการของผู้ป่วยเปลี่ยนแปลงซึ่งจะทำให้เป็นการยากในการวินิจฉัยโรค
ดังนั้นการถ่ายเลือดจึงควรกระทำเมื่อจำเป็นเท่านั้น

โรคเลือดจางจากการขาดธาตุเหล็ก
เหล็กเป็นสารซึ่งจำเป็นสำหรับการสร้างเฮโมโกลบินของร่างกายปกติมีธาตุเหล็กอยู่ในร่างกายทั้งสิ้นประมาณ
๓-๕ กรัม  โดยขึ้นอยู่กับน้ำหนักตัวและเพศ
ร่างกายมีความต้องการธาตุเหล็กวันละประมาณ  ๑
มิลลิกรัมในชาย และ ๒
มิลลิกรัมในหญิงวัยเจริญพันธุ์

สาเหตุที่สำคัญของโรคเลือดจางเนื่องจากการขาดธาตุเหล็ก
ได้แก่

๑. การเสียเลือด โดยเฉพาะจากการตก-เลือด เช่น
การตกเลือดจากทางเดินอาหาร จากผิว-หนัง
การตกเลือดดังกล่าวอาจจะมองเห็นได้จากผิวหนังเป็นต้น

๒. ร่างกายได้รับธาตุเหล็กไม่พอเพียง
อาจเกิดขึ้นเนื่องจากปริมาณของธาตุเหล็กในอาหารที่กินมีน้อยเกินปกติ
หรือมีความผิดปกติของการดูดซึมของทางเดินอาหาร
ทำให้ไม่สามารถดูดซึมเหล็กได้
ทั้งนี้อาจเกิดขึ้นเนื่องจากภาวะการดูดซึมของลำไส้ผิดปกติเป็นต้น

๓. ความต้องการเพิ่มขึ้น ความต้องการธาตุเหล็กอาจเพิ่มขึ้น
โดยเฉพาะอย่างยิ่งในหญิงมีครรภ์
และในเด็กซึ่งกำลังเจริญเติบโต
ถ้าร่างกายไม่ได้รับเหล็กให้พอเพียงก็อาจทำให้มีอาการของภาวะโรคเลือดจางจากการขาดเหล็กได้
อาการที่สำคัญของโรคเลือดจาง
ได้แก่  อาการอ่อนเพลีย
เหนื่อยง่ายและผู้ป่วยที่เป็นโรคเลือดจางเนื่องจากการขาดธาตุเหล็ก
จะปรากฏว่ามีการเปลี่ยนแปลงเกิดขึ้นที่เล็บ ลิ้น ปาก ผม
และหลอดอาหาร

การวินิจฉัยโรค
อาศัยอาการของการตรวจร่างกายร่วมกับการตรวจเลือด
การรักษามีหลักการเช่นเดียวกับการรักษาโรคเลือดจาง
การให้เหล็กเพื่อรักษาโรคเลือดจางจากการขาดเหล็กควรจะให้ในรูปของเฟอร์รัสซัลเฟต
(ferrus sulfate)
ผู้ป่วยที่ไม่สามารถจะกินได้หรือมีความผิดปกติของการดูดซึม
จำเป็นต้องให้เหล็กโดยการฉีด
[กลับหัวข้อหลัก]

หญิงมีครรภ์และเด็กที่กำลังเจริญเติบโตมีความต้องการอาหารที่มีธาตุเหล็กเพิ่มขึ้น

[ดูภาพทั้งหมดในเรื่องนี้]

โรคเลือดออก

ความโน้มเอียงในการตกเลือดอาจเกิดขึ้นจากสาเหตุ ๓
ประการด้วยกัน
กล่าวคือ

๑. ความผิดปกติของหลอดเลือดฝอย เช่นหลอดเลือดฝอยเปราะ
ทำให้มีการตกเลือดได้โดยง่ายโดยเฉพาะอย่างยิ่งการตกเลือดตามผิวหนัง
เมื่อร่างกายได้รับภยันตรายแม้แต่เพียงเล็กน้อย

๒. ความผิดปกติของเกล็ดเลือด  เช่น
มีจำนวนของเกล็ดเลือดในเลือดลดลงกว่าปกติ
หรือมีจำนวนเกล็ดเลือดปกติแต่มีคุณภาพของเกล็ดเลือดผิดปกติ

๓. ความผิดปกติของขบวนการกลายเป็นลิ่มของเลือด
เช่น
ขาดสารที่จำเป็นสำหรับการเป็นลิ่มของเลือด  เช่น
ขาดโกลบุลิน (globulin) ต้านฮีโมฟิเลีย (hemophilla)
ทำให้เกิดโรคฮีโมฟีเลีย
เป็นต้น

โรคมะเร็งเม็ดเลือดขาว
โรคมะเร็งเม็ดเลือดขาว  (leukaemia)
เป็นโรคซึ่งเกิดขึ้นเนื่องจากการขยายตัวและการแบ่งตัวอย่างผิดปกติของเม็ดเลือดขาว
ตลอดทั่วร่างกาย  โดยที่ไม่ทราบสาเหตุแน่นอน
และถือว่าเป็นเนื้องอกประเภท หนึ่ง
จากการศึกษาปรากฏว่าผู้ป่วยที่ได้รับรังสี
หรือไอโซโทปเกินปกติ
มีโอกาสเป็นโรคมะเร็งเม็ดเลือดขาวมากขึ้น

โรคมะเร็งเม็ดเลือดขาวอาจแบ่งได้เป็นชนิดเฉียบพลันและชนิดเรื้อรัง
และยังอาจจะแบ่งได้ตามชนิดของเซลล์ที่พบว่าเป็นเม็ดเลือดขาวประเภทใด
เช่น ลิมโฟไซต์ ไมอีลอยด์ (mieloid) หรือโมโนไซต์
เป็นต้น

โรคมะเร็งเลือดขาวเฉียบพลัน
แบ่งได้ตามชนิดของความผิดปกติของเซลล์ที่พบ เช่น
ลิมโฟบลาสต์ (lymphoblaste) ไมอีโลบลาสต์ (mieloblaste)
และ โมโนบลาสต์ (monoblaste)
โรคมะเร็งเม็ดเลือดขาวเฉียบพลันอาจพบได้ในทุกอายุและทุกเพศ
โดยเฉพาะพบได้บ่อยในวัยเด็ก ซึ่งมีอาการที่สำคัญคือ
ผู้ป่วยจะมีอาการซีดอย่างรวดเร็วร่วมกับอาการเลือดออก
ตามผิวหนัง
และอาการของการติดเชื้อ
ทั้งนี้เพราะเม็ดเลือดขาวที่มีจำนวนเพิ่มขึ้นนั้นผิดปกติ
ไม่สามารถที่จะสร้างแอนติบอดีได้ อาการอื่นๆที่อาจพบได้
ได้แก่อาการปวดตามกระดูก ต่อมน้ำเหลืองโต อาเจียนท้องเดิน
และผื่นผิวหนัง
ผู้ป่วยมักมีอาการเริ่มต้นเร็วโดยมีอาการไข้ เจ็บคอ
การอักเสบของทางเดินหายใจมีเลือดออกและมีอาการอ่อนเพลียลงอย่างมากเนื่องจากมีอาการซีด

การวินิจฉัยโรคที่สำคัญ จำเป็นต้องอาศัยการตรวจเลือด
ซึ่งจะปรากฏว่าจำนวนเม็ดเลือดขาวในเลือดเพิ่มขึ้นประมาณ
๒๐,๐๐๐-๕๐,๐๐๐ ต่อลูกบาศก์มิลลิเมตร ในผู้ป่วยส่วนใหญ่
โดยที่จะมีเซลล์อ่อนของเม็ดเลือดขาวในเลือดเพิ่มขึ้นแล้วแต่ชนิดที่พบว่าเป็นลิมโฟบลาสต์
ไมอีโลบลาสต์ หรือโมโนบลาสต์
ผู้ป่วยบางรายอาจจะมีจำนวนเม็ดเลือดขาวในเลือดปกติ
ซึ่งอาจ
เรียกว่าโรคมะเร็งของเม็ดเลือดขาวเฉียบพลันชนิดจำนวนเม็ดเลือดขาวปกติ
การตรวจเลือดมักจะปรากฏว่ามีเฮโมโกลบิน
จำนวนเม็ดเลือดแดงและเกล็ดเลือดลดลงด้วยเสมอ
การตรวจไขกระดูกจะสนับสนุนการวินิจฉัยโรคโดยที่จะปรากฏว่ามีการขยายตัว
และมีจำนวนของเม็ดเลือดขาวเพิ่มขึ้นอย่างผิดปกติ

โรคมะเร็งของเม็ดเลือดขาวเรื้อรังไมอีลอยด์มักพบในผู้ใหญ่
โดยเฉพาะในวัยกลางคนและพบได้บ่อยในชายมากกว่าหญิง
อาการที่สำคัญที่พบได้บ่อยเป็นอาการซีดและอาการแสดงม้ามโต
อาการอื่นๆ ที่อาจพบได้ ได้แก่ อาการใจสั่น
เหนื่อยง่าย
ซึ่งเป็นอาการที่แสดงว่ามีอัตราของเมแทบอลิซึมของร่างกายเพิ่มขึ้น
มีอาการเลือดออก  โดยเฉพาะอย่างยิ่งที่ผิวหนัง
อาการปวดตามกระดูกหรือข้อ อาการผิดปกติของประจำเดือน
และอาการผื่นผิวหนัง
เป็นต้น

การวินิจฉัยโรคที่สำคัญ
จำเป็นต้องอาศัยการตรวจเลือดซึ่งจะปรากฏว่าจำนวนเม็ดเลือดขาวมีจำนวนเพิ่มขึ้น

โรคมะเร็งเม็ดเลือดขาวลิมฟาทิก
(lymphatic)มักพบในชายหลังวัยกลางคนเป็นส่วนใหญ่
และมีอาการที่สำคัญที่พบได้บ่อย  คือ
มีอาการของต่อมน้ำเหลืองโต  อาการซีด
อาการเลือดออกตามผิวหนังหรือภายในอาการซึ่งแสดงว่ามีอันตรายของเมแทบอลิซึมของร่างกายเพิ่มขึ้น
เลือดจากเฮโมไลทิกชนิดเกิดตามมาภายหลัง
อาการปวดตามข้อและกระดูก อาการของระบบทางเดินอาหาร
เช่น  ท้องเสีย หรือท้องร่วง และอาการม้ามโต
เป็นต้น  ต่อมน้ำเหลืองต่างๆที่โตขึ้นดังกล่าว
อาจเกิดขึ้นภายในและจะกดอวัยวะต่างๆ
ของร่างกายทำให้มีอาการได้

การวินิจฉัยโรคที่แน่นอนจำเป็นต้องอาศัยการตรวจเลือดเช่นเดียวกัน
ซึ่งจะปรากฏว่าจำนวนเม็ดเลือดขาวเพิ่มขึ้น

(ดูเพิ่มเติมเรื่อง
กายวิภาคศาสตร์และสรีรวิทยา และ
เลือดและธนาคารเลือดในประเทศไทย เล่ม ๘)
[กลับหัวข้อหลัก]

แผนผังแสดงสาเหตุของโรคเลือดออก

การตรวจนับเม็ดเลือด

[ดูภาพทั้งหมดในเรื่องนี้]

บรรณานุกรม
• นายแพทย์อดุลย์
วิริยเวชกุล

[กลับหัวข้อหลัก]

บทความอื่น ๆ ของสารานุกรมไทยสำหรับเยาวชนฯ

บทความอื่น
ของสารานุกรมไทยสำหรับเยาวชนฯ เล่มที่ 10

สารานุกรมไทยสำหรับเยาวชนฯ เล่มอื่น

กายบริหารพื้นฐาน
การออกกำลังเพื่อสุขภาพ
โรคจากสัตว์เซลล์เดียว
โรคจิต
โรคต่อมทอนซิลอักเสบ
โรคเบาหวาน
โรคผิวหนังที่เกิดจากไวรัส
โรคระบบประสาท
โรคหนอนพยาธิ
สิ่งแวดล้อมและสุขภาพ

สารานุกรมไทยสำหรับเยาวชนฯ
เล่มที่ 8
สารานุกรมไทยสำหรับเยาวชนฯ
เล่มที่ 10
สารานุกรมไทยสำหรับเยาวชนฯ
เล่มที่ 15
สารานุกรมไทยสำหรับเยาวชนฯ
เล่มที่ 17
สารานุกรมไทยสำหรับเยาวชนฯ
เล่มที่ 18
สารานุกรมไทยสำหรับเยาวชนฯ
เล่มที่ 19
สารานุกรมไทยสำหรับเยาวชนฯ
เล่มที่ 23
สารานุกรมไทยสำหรับเยาวชนฯ
เล่มที่ 25
สารานุกรมไทยสำหรับเยาวชนฯ
เล่มที่ 27
สารานุกรมไทยสำหรับเยาวชนฯ
เล่มที่ 30

>>
ดูบทความ ทั้งหมด

>>
สารานุกรมไทยฯ ทั้งหมด

ผู้สนับสนุน

สนใจลงโฆษณา
คลิก!

สนุก!ความรู้ > ห้องสมุดความรู้ > สารานุกรม > สารานุกรมไทยสำหรับเยาวชนฯ
เล่มที่ 10 > โรคของเลือด

หาอะไร

ค้นหาเว็บไซต์ :

สารบัญเว็บไทย

ค้นหาเว็บทั่วโลก

หางาน

เว็บเด่นประจำวัน

เว็บมาใหม่

ความรู้ :

พจนานุกรม

ความรู้

สารานุกรม

ถาม-ตอบ

สนุก!
พีเดีย

วันนี้ในอดีต

สาระบันเทิง:

ข่าว

หวย

ดูดวง

ฟังเพลงออนไลน์

คลิปวีดีโอ

ดูทีวี

เกมส์

เพลง-นักร้อง

หนัง

ละคร

ดารา

ผู้หญิง

แม่และเด็ก

ท่องเที่ยว

เซ็กส์

ความรัก

กล้อง มือถือ

ยานยนต์

กีฬา

ฟอร์มูล่าวัน

วัยเรียน

ชิงรางวัล

เพื่อนออนไลน์ :

อีเมล์

อัลบั้มภาพ

โพสต์รูป-โหวตรูป

หาคู่ไทยเมท

ห้องแชท

เว็บบอร์ด

หาเพื่อนคิวคิว

สนุก! นกนก

บริการ - ซื้อขาย :

คลาสสิฟายด์

ประมูล

ริงโทน-มือถือ

โทร 1900

ดาวน์โหลด

อีการ์ด

Widget -
Glitter

เว็บบนมือถือ

ท็อปฮิต

รถมือสอง

บ้านมือสอง

สงวนสิขสิทธิ์ © 2550 สนุก! ออนไลน์ นโยบายการใช้งาน

ลงโฆษณา Search Marketing แผนผังเว็บไซต์ ร่วมงานกับสนุก! ช่วยเหลือ คุยกับเว็บมาสเตอร์ แจ้งปัญหาการใช้งาน